Πιστεύουμε στον Έλληνα ηθοποιό και στο ταλέντο του και αυτό το είχαμε αποδείξει και παλιότερα, όταν είχαμε αντικαταστήσει τους Avengers με Έλληνες ηθοποιούς των 80s. Συνεχίζουμε έμπρακτα την στήριξή μας, αντικαθιστώντας αυτή τη φορά και τα ατάλαντα ταγάρια του Game of Thrones με Έλληνες ηθοποιούς που μεσουράνησαν στα σήριαλ των 90s.

Μόνο από τα τσιγγανοβουκολικά έπη του Μανούσου Μανουσάκη και το φωσκολικό σύμπαν, έχουν περάσει τόσο μεγάλες μορφές, που θα αρκούσαν για να ολοκληρωθεί το πόνημα μας. Αν και το πραγματικό τους κατόρθωμα ήταν ότι προμήνυαν την εμφάνιση ακόμη μεγαλύτερων τεράτων υποκριτικής, τεράτων όπως του Τότσικα του Αποστόλη και του Τσιμιτσέλη του Γιάννη.

Αυτό όμως είναι μια άλλη κουβέντα.

Δες τους Έλληνες που θα έπρεπε να πεθαίνουν ως Starks και Lannisters, αντί για τους χολιγουντιανούς κομπάρσους που φορτωθήκαμε: